બચ્ચાં-બચ્ચાંને ભાન છે કે વિશ્વમાં બે અણુબોમ્બ વપરાયા છે. બડેબડે કો માલૂમ હૈ કે અણુબોમ્બની સ્પર્ધાના મુખ્ય ‘ને મૂળ આયોજક ‘ને પ્રાયોજક અમેરિકા છે. અમેરિકા પાસે ૪૦૦૦થી વધુ અણુશસ્ત્ર છે. ઉ. કોરિયા પાસે અંદાજે વીસ. એક દિવસમાં સરેરાશ ૮૭ વાર જ્યાં હિંસાનો પ્રયોગ થાય છે, જ્યાં દર ૨.૭ દિવસે સ્કૂલ-શૂટિંગનો બનાવ બને છે તે અમેરિકા ખ્રિસ્તી હોવા છતાં ક્યારેય ખ્રિસ્તી નહોતું. ફેસબુકે જેમ ‘ફ્રેન્ડ’ની વ્યાખ્યા બદલી તેમ અમેરિકન ચહેરા ‘ને તેમની કિતાબો દ્વારા ‘શાંતિ’ની વ્યાખ્યા બદલાતી રહી. આધુનિક ‘ને ઔદ્યોગિક દેશોમાં અમેરિકા શાંતિના મામલામાં લાસ્ટ છે. ગ્લોબલ પીસ ઇન્ડેક્સમાં અમેરિકાનો નંબર ૧૨૧મો છે. થાઈલેન્ડ, કંબોડિયા, રવાન્ડા, જ્યોર્જિયા જેવા દેશો અમેરિકા કરતાં એકથી વધુ પેરામીટર મુજબ વધુ શાંતિ ધરાવે છે. ૧૬૩ દેશોમાં ભારત ૧૩૬ ‘ને પાકિસ્તાન ૧૫૧મા ક્રમે છે. પેલેસ્ટાઇન ૧૪૧, ઇઝરાયેલ ૧૪૬ અને સીરિયા છેલ્લું.